Günther von Pappritz

Günther Otto Friedrich Pappritz, aastast 1901 von Pappritz (29. veebruar 1856 Radach, Brandenburg − 30. mai 1936 Oranienburg) oli Preisimaa sõjaväelane (ratsaväekindral). 60. kindralkomando ülemana allus talle I maailmasõjas Lõuna-Eesti.

Elulugu
Päritolu
Pappritz põlvnes Saksimaa suguvõsast, mille kohta on teateid XVI sajandist. Tema isa oli rüütelkonnanõunik ja Radachi rüütlimõisa omanik Richard Pappritz (1822−1877) ja ema Pauline von Stülpnagel (1830−1911). Tema õde Anna Pappritz (1861−1939) oli tuntud naisõiguslane ja vend Kurt von Pappritz (1854−1932) poliitik.Deutsche Biographie

Sõjaväeteenistus
Ta sai hariduse Roßlebeni kloostrikoolis. Seejärel astus Preisi sõjaväeteenistusse ja määrati teenima 1. kaardiväe välisuurtükiväerügementi Berliinis. 1885−1888 õppis Preisi sõjaväeakadeemias. 1889. aastal määrati kindralstaabi käsutusse. 1897. aastaks oli ta saanud majoriks. 1900. aastal osales Ida-Aasia ekspeditsioonikorpuse koosseisus bokserite ülestõusu mahasurumises Hiinas. Keiser Wilhelm II tõstis ta 1901. aastal aadliseisusse. 1903. aastal sai temast Saarburgis dislotseeruva ulaanirügemendi komandör. Ooberstiks ülendatuna määrati ta 1906. aastal XV armeekorpuse staabiülemaks. 1909. aastast oli ta 5. ratsaväebrigaadi komandör ja ülendati 1910. aastal kindralmajoriks. Seejärel sai 1913. aastal ajutise kindralleitnandi aukraadi ja nimetati Königsbergi kindluse komandandiks, kellena teenis Esimese maailmasõja algusaastatel. 1916. aastal määrati 60. kindralkomando esimeseks juhatajaks. Selle väekoondise komandörina oli talle hiljem allutatud Lõuna-Eesti ja osa Pihkva maakonnast. 1918. aastal ülendati ratsaväekindraliks.

Sõjaväeline karjäär
 Aasta Kuupäev Auaste 1876 12. veebruar sekund-leitnant 1886 18. september premier-leitnant 1891 22. märts kapten 1897 22. märts major 1903 11. september ooberstleitnant 1906 21. mai ooberst 1910 17. mai kindralmajor 1913 20. veebruar kindralleitnant 1918 22. märts ratsaväekindral

Autasud
40px Preisimaa Punase Kotka ordeni II klass tammelehtedega
40px Preisimaa Krooni ordeni II klass tähe ja mõõkadega
40px Badeni Zähringeri Lõvi ordeni II klass
40px Baieri Sõjateenete ordeni ohvitseririst
40px Saksimaa Albrechti ordeni komtuuri I klass
40px Hertsogliku Saksimaa Ernestiinide Kojaordeni komtuuri II klass
40px Waldecki Teeneteristi III klass
40px Württembergi Friedrichi ordeni komtuuri II klass
40px Jaapani Tõusva Päikese ordeni ohvitser
40px Itaalia Pühakute Maurizio ja Lazzaro ordeni ohvitseririst

Viited

 Välislingid 
Günther von Pappritzi eluloolised andmed

Kategooria:Preisi sõjaväelased
Kategooria:Saksamaa sõjaväelased Esimeses maailmasõjas
Kategooria:Sündinud 1856
Kategooria:Surnud 1936